《陆文安》
宋代·岳珂

自吾道之既南，闽浙湘潭，鼎立而三。圣涂康庄，先生盖与之扬镳而并骖矣。

观其家人唯诺之际，惟理义是探，惟人物是耽，惟世道是参。

公取饱谙，包罗浑涵，舍是弗谭。其亦如夫任重道远，必求其所谓合人己而无惭者耶。

璧瑴珠骈，有此尺函。式严厥藏，勿蠹勿蟫。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。